ബൈക്കില് തട്ടി ഓട്ടോറിക്ഷയില് നിന്നും തെറിച്ചുവീണ ഡ്രൈവര്ക്ക് ദാരുണാന്ത്യം കൊരട്ടി: ബൈക്കില് തട്ടി നിയന്ത്രണം വിട്ട് ഓട്ടോറിക്ഷയില് നിന്നും തെറിച്ചുവീണ ഡ്രൈവര്ക്ക് ദാരുണാന്ത്യം. മാന്പ്ര പറോക്കാരന് ജോസ്68 ആണ് മരിച്ചത്. ഇന്നലെ ഉച്ചകഴിഞ്ഞ് മൂന്നരയോടെയായിരുന്നു സംഭവം. കൊരട്ടി പഴയ ദേശീയപാതയില് റെയില്വേ സ്റ്റേഷനു സമീപത്തുവച്ചായിരുന്നു ബൈക്കില് തട്ടി ജോസ് ഓടിച്ചിരുന്ന ഓട്ടോറിക്ഷ നിയന്ത്രണം വിട്ട് അപകടത്തില് പെട്ടത്. തലയ്ക്ക് പരിക്കേറ്റ ഇയാളെ ഓടിക്കൂടിയ നാട്ടുകാര് ഉടന് കൊരട്ടിയിലെ സ്വകാര്യ ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. കൊരട്ടി പഞ്ചായത്ത് എല്പി സ്കൂളിലെ ബസ് ഡ്രൈവറായിരുന്നു. സ്കൂള് അടഞ്ഞുകിടക്കുന്നതിനാല് ഓട്ടോറിക്ഷ ഓടിച്ചാണ് ഇയാള് ഉപജീവനം നടത്തിയിരുന്നത്. കൊരട്ടി പോലീസ് സ്ഥലത്തെത്തി മേല്നടപടികള് സ്വീകരിച്ചു. സംസ്കാരം പിന്നീട്. ഭാര്യ: ആലിസ്. മക്കള്: സിജി, സിനി, സിമി. മരുമക്കള്: ജോസ്, സാബു, ജോഷി.